**Farské oznamy**

**Štvrtá veľkonočná nedeľa – Nedeľa Dobrého pastiera - rok C (11. 5. 2025)**

|  |  |  |
| --- | --- | --- |
| Pondelok |  | 17.30 |
| Utorok |  | 7.00 |
| Streda | Sv. Mateja, apoštola, sviatok | 17.30 |
| Štvrtok |  | 7.00 |
| Piatok | Sv. Jána Nepomuckého, kňaza a mučeníka  | 17.00 |
| Sobota |  | 18.00 Oblazov |
| Nedeľa | Piata veľkonočná nedeľa | 8.00 a 10.30 |

Otcovia kardináli vyvolili nového Sv. otca, ktorý si dal meno Lev XIV.

Dnes po sv. omši je zbierka na kňazský seminár a podporu nových kňazských povolaní. V prvonedeľnej zbierke ste darovali 1035 eur. Nech Pán odmení vašu štedrosť.

**Sv. omše v týždni budú bývať v dome nádeje na dolnom cintoríne. V nedeľu budú sv. omše v kostole.**

V pondelok po sv. omši o 18.15 hod. bude v dome nádeje nácvik prvoprijímajúcich detí spolu s jedným rodičom. Taktiež vo štvrtok o 18.00, ale už v kostole a sv. spoveď pre deti i rodičov bude v sobotu o 9.00 v kostole. Taktiež chcem poprosiť tých, ktorí chodia na sv. omšu v nedeľu o10.30hod., aby uvoľnili miesta pre prvoprijímajúce deti a ich rodičov a našli si nejaké vhodné riešenie tejto situácie.

Sviatosť manželstva chcú prijať Pavel Pollák a Eva Polláková rod. Papučíková pochádzajúci z Veľkého Rovného. Vložme ich do našich modlitieb.

Chcem sa srdečne poďakovať mužom, ktorí sa v hojnom počte vo štvrtok i v sobotu zúčastnili na brigáde. Podarilo sa nám urobiť zase kus práce, oškrábali sme omietku po celom kostole, obrúsili sme okenné rámy a dočistili čo bolo treba, aby sme mohli začať s fasádou. Zbúrali sme i prístrešok pod schodami, je to dočasné riešenie, prosím ženy na upratovanie, aby zatiaľ prijali tieto pracovné podmienky. Veľká vďaka patrí i rodinám, ktoré nám zabezpečili obed pre robotníkov vo štvrtok i sobotu i počas celého týždňa i vám, ktorí ste napiekli koláčiky a zaujímate sa ako môžete pomôcť pri budovaní a skrášľovaní nášho kostola. Nech vám to Pán vynahradí. Ďakujem majstrom klampiarom pod vedením Jozefa Augustína, ktorí dokončili pokrytie veže a prejdeme na loď kostola. Viete, že vymieňame strešnú krytinu a pozinkovaný plech meníme za titán-zinkový plech, ktorý by mal vydržať 80-100 rokov. Taktiež od pondelka by mali majstri začať robiť omietky. Od pondelka by sme potrebovali a chcem poprosiť 2 mužov, ktorí by mohli prísť aj doobeda a pomôcť majstrom, taktiež na poobedie od 16.30hod. 4-5 mužov pomôcť pripraviť materiál na ďalší deň alebo pospratovať čo treba. Bolo by dobre, keby sme dokázali zachovať stálosť tohto pracovného postupu, preto vás prosím, ak by sa vám to dalo, nahlásiť sa dopredu, aby sme ten proces mohli koordinovať. Veľkú brigádu tento týždeň mať nebudeme a budeme sa pripravovať na slávenie sv. prijímania s našimi deťmi. Všetkým, čo pomáhajú ešte raz veľké Pán Boh odmeň.

V stredu o 18.30 je alfa pre dospelých.V sobotu dňa 17.5. sa koná na Butkove púť Rodiny Nepoškvrnenej. Kto by mal záujem nech sa tel. ozve p. Tabačkovej 0903522932 do stredy. Cena 10 eur.

Ďakujem za vaše modlitby, upratovanie i v dome nádeje, finančnú podporu našej farnosti i za každý druh pomoci a na budúci týždeň prosím o upratovanie rodičov prvoprijímajúcich detí. Želám vám peknú nedeľu, nezabudnite sa pred obedom spoločne pomodliť a v týždni si jeden druhému požehnať. Teraz prijmite kňazské požehnanie. **Deň Matiek.**

Vzadu na stolíku si môžete kúpiť časopis Ostaňte v mojej láske za 2,5 eur, Naša žilinská diecéza za 1,5 eur. Od 2.8. – 9.8. 2025 vás pozývam na farskú púť do Medžugoria. Prihlášky si môžete zobrať v sakristii.

Chcel by som vás pekne poprosiť o trpezlivosť a zhovievavosť ak vám zaprášime vaše hroby alebo spôsobíme nejaký neporiadok počas rekonštrukcie kostola. Nevieme tomu asi úplne zabrániť. Ak by nedostatky boli veľké, prosím, aby ste mi to nahlásili, budeme sa to snažiť riešiť k vzájomnej spokojnosti.